Ο Δημήτρης Καραγιαννακίδης (βιολοντσέλο) γεννήθηκε στη Θεσσαλονίκη το 1989. Είναι μεταπτυχιακός σπουδαστής στο Münster της Γερμανίας στην τάξη βιολοντσέλου του Matias de Oliveira Pinto. Επιπλέον, σπούδασε Κουαρτέτο Εγχόρδων στο Άμστερνταμ. Έλαβε δίπλωμα βιολοντσέλου από την τάξη του Russi Dragnev στο Σ.Ω.Θ. και πτυχίο Bachelor από την Ακαδημία του Saarbrücken της Γερμανίας, από την τάξη του Ulrich Voss, με εξειδίκευση στη μουσική ορχήστρας.

Έχει συμμετάσχει σε πολυάριθμα φεστιβάλ και έχει δώσει συναυλίες είτε μόνος είτε ως μέλος συνόλου ή ορχήστρας σε Ελλάδα, Γερμανία, Βραζιλία, Βέλγιο, Ολλανδία, Γαλλία, Ουγγαρία, Αίγυπτο, Ισπανία και Ελβετία. Τα τελευταία χρόνια μεγάλο μέρος των δραστηριοτήτων του είναι αφιερωμένο στη μουσική δωματίου, σε συνεργασίες με πολλούς και γνωστούς μουσικούς. Επίσης, έχει συνεργαστεί με συνθέτες και έχει ερμηνεύσει πρώτες εκτελέσεις έργων τους. Από το 2015 είναι καλλιτεχνικός συνδιευθυντής του International PelionFestival ([www.pelionfestival.com](http://www.pelionfestival.com)).